Július 14.

Névnapok: Örs, Stella + Bonaventúra, Esztellia, Ferenc, Herkules, Jusztusz, Kamill, Kamilló, Örsi, Zala, Zalán, Zalánka

Események 
 939 – IX. István pápa megválasztása.
 1789 – Párizsban a Bastille elfoglalásával kitör a francia forradalom.
 1791 – Felkelés Birmingham-ben, Angliában.
 1849 – A Bácskában, Kishegyes (Mali Iđoš), Feketehegy (Feketić) és Szeghegy (Sekić, ma: Lovćenac) között Vetter Antal és Guyon Richárd szétverik Jellasics horvát bán császári hadseregét. Ez volt a magyar szabadságharc utolsó győzelmes csatája.
 1899 – Luis Gálvez fegyveres expedíciója a bolíviai Acréban, az Acrei Köztársaság kikiáltása és az acrei háború kezdete.
 1944 – A moszkvai csehszlovák követ közli V. Zorinnal, a szovjet külügyminisztérium 4. európai osztályának vezetőjével, hogy a „felszabaduló” Kárpátalja csehszlovák kormánybiztosává František Nemec gazdasági és újjáépítési minisztert nevezték ki. 
 1944 – 600 amerikai bombázó szőnyegbombázása a budapesti olajfinomítók és a Danubia vegyigyár ellen. Egy másik amerikai légi kötelék teljesen elpusztítja a péti Nitrogén Művek ammóniagyárait.
 1956 – Átadják a Keleti-főcsatornát.
 1958 – Forradalom Irakban: az Abdul Karim Kasszem tábornok által vezetett nemzeti felkelők megdöntik a monarchiát, kikiáltják az Iraki Köztársaságot.
 1965 – Az amerikai Mariner–4 űrszonda 9200 km-ről fényképezi a Marsot. Ezek az első közeli fényképek egy másik bolygóról.
 1988 – Az utolsó végrehajtott halálos ítélet Magyarországon (Vadász Ernő, 1960–1988, akasztás).
 1989 – A Fiumei Úti Sírkertben eltemették Kádár Jánost.
 2000 – Budapesten megnyitja kapuit a Magyar Vasúttörténeti Park, Közép-Európa legnagyobb interaktív vasúti múzeuma.
 2002 – Párizsban, a Bastille-nál a nemzeti ünnepen merényletet kísérelnek meg Jacques Chirac francia köztársasági elnök ellen, aki sértetlen marad.
 2003 – Megszületett a magyar Wikipédia első szócikke, az Omega.
 2003 – Elkészült a magyar Wikipédia felületének lefordítása.
 2006 – Jarosław Kaczyński veszi át a miniszterelnöki posztot Kazimierz Marcinkiewicztől a PiS, az ultranacionalista Lengyel Családok Ligája, valamint a populista agrárpárt, az Önvédelem alkotta koalíciós kormány élén.
 2015 – New Horizons amerikai műhold elhaladása a Pluto mellett.
 2016 – Terrortámadás Nizzában a francia nemzeti ünnepen.

Sportesemények 
Formula–1
 1951 –  brit nagydíj, Silverstone - Győztes: José Froilán González (Ferrari)
 1956 –  brit nagydíj, Silverstone - Győztes: Juan Manuel Fangio (Ferrari)
 1973 –  brit nagydíj, Silverstone - Győztes: Peter Revson (McLaren Ford)
 1979 –  brit nagydíj, Silverstone - Győztes: Clay Regazzoni (Williams Ford)
 1991 –  brit nagydíj, Silverstone - Győztes: Nigel Mansell (Williams Renault)
 1996 –  brit nagydíj, Silverstone - Győztes: Jacques Villeneuve (Williams Renault)

Születések 
 1602 – Jules Mazarin olasz-francia diplomata, egyházi politikus, államférfi († 1661)
 1804 – Benedek Lajos magyar katonatiszt, császári és királyi táborszernagy († 1881)
 1826 – Vasvári Pál magyar író, történész, politikus († 1849)
 1862 – Gustav Klimt osztrák festőművész († 1918)
 1889 – Ante Pavelić, a horvát usztasa mozgalom alapítója, a Független Horvát Állam vezére (poglavnik)  († 1959)
 1898 – Selmeczi Mihály magyar színész, Érdemes Művész († 1966)
 1903 – Irving Stone amerikai író († 1989)
 1907 – Chico Landi brazil autóversenyző († 1989)
 1908 – Glancz Sándor magyar asztaliteniszező, négyszeres világbajnok († 1974)
 1910 – William Hanna amerikai rajzfilmes, a "Frédi és Béni" sorozat szerzőpárosának egyik tagja († 2001)
 1912 – Woody Guthrie amerikai énekes, dalszöveg író († 1967)
 1913 – Gerald Ford, az Amerikai Egyesült Államok 38. elnöke, hivatalban 1974–1977-ig († 2006)
 1916 – Natalia Ginzburg (sz. Natalia Levi) olasz írónő († 1991)
 1918 – Ingmar Bergman svéd filmrendező († 2007)
 1918 – Jay Wright Forrester amerikai egyetemi tanár, a számítógép-tudomány egyik úttörője († 2016)
 1919 – Lino Ventura (er. Angiolino Giuseppe Pasquale Ventura) olasz–francia színész († 1987)
 1926 – Sárosdy Rezső Jászai Mari-díjas magyar színész, érdemes művész, a debreceni Csokonai Színház örökös tagja († 2000)
 1927 – Fontos Magda magyar színésznő
 1930 – Rimanóczy Yvonne Jászai Mari-díjas magyar jelmeztervező
 1931 – Boross László magyar biokémikus, egyetemi tanár († 2012)
 1933 – Varga Edit magyar színésznő
 1938 – Tommy Vig magyar vibraharpist, dobos, ütőhangszeres, zeneszerző, rendező, hangszerelő, karmester, big band vezetője, szerző, feltaláló
 1939 – Karel Gott cseh énekes, a Kelet Sinatraja  († 2019)
 1942 – Javier Solana spanyol politikus, 1995 és 1999 között a NATO főtitkára
 1945 – Kudlik Júlia magyar újságíró, televíziós műsorvezető, bemondó, a Magyar Televízió örökös tagja
 1946 – Vincent Pastore amerikai színész
 1950 – Győrössy Ferenc altábornagy, az MH Szárazföldi Parancsnokság parancsnoka (2001–2006) († 2017)
 1953 – Várkonyi Szilvia magyar színésznő
 1955 – Szerémi Zoltán magyar színész
 1962 – Erdős Mariann magyar színésznő 
 1966 – Matthew Fox amerikai színész, modell
 1967 – Bagossy László Jászai Mari-díjas magyar színházrendező, író
 1971 – Fischl Mónika Liszt Ferenc-díjas magyar színésznő, énekesnő, primadonna
 1973 – Fazakas Géza Jászai Mari-díjas magyar színész
 1977 – Viktória svéd királyi hercegnő
 1979 – Maier Petruţa Ramona, román kézilabdázó
 1984 – Balogh Edina magyar színésznő, ex-szépségkirálynő
 1986 – Yorick de Bruijn holland műugró
 1986 – Lovas Rozi magyar színésznő
 1987 – Barabás Richárd magyar színész, aktivista, politikus
 1987 – Sara Canning kanadai színésznő
 1987 – Mészáros Anett magyar Európa-bajnok cselgáncsozó
 1990 – Fülöp Lili ritmikus gimnasztika versenyző
 1991 – Tompa Orsolya, magyar úszónő

Halálozások 
 1223 – II. Fülöp Ágost, francia király (* 1165)
 1790 – Ernst Gideon von Laudon osztrák tábornagy, a Habsburg Birodalom egyik legsikeresebb hadvezére (* 1716)
 1817 – Madame de Staël (sz. Anne Louise Germaine von Staël-Holstein), svájci származású francia írónő (* 1766)
 1827 – Augustin-Jean Fresnel francia fizikus, a Francia Akadémia tagja (* 1788)
 1881 – Billy, a Kölyök Hírhedt amerikai törvényen-kívüli (* 1859)
 1939 – Alfons Mucha (er. neve Alfons Maria Mucha), cseh származású francia festőművész, a szecesszió képviselője (* 1860)
 1957 – Bill Whitehouse brit autóversenyző (* 1909)
 1957 – Herbert MacKay-Fraser amerikai autóversenyző (* 1927)
 1967 – Tudor Arghezi román költő, prózaíró, műfordító, publicista (* 1880)
 1975 – Lengyel József, Kossuth-díjas magyar író, költő (* 1896)
 2002 – Fernando Belaúnde Terry, perui politikus, 1963–1968 és 1980–1985 között Peru elnöke (* 1912)
 2003 – Janikovszky Éva, Kossuth-díjas magyar író, költő (* 1926)
 2004 – Tadeusz Sołtyk, lengyel mérnök, repülőgép-tervező (* 1909)
 2016 – Esterházy Péter Kossuth-díjas magyar író (* 1950)
 2019 – Fazekas Árpád gyermekorvos, helytörténeti kutató (* 1924)
 2020 – Bogdán László magyar politikus, Cserdi polgármestere, cigány polgárjogi aktivista (* 1974)

Nemzeti ünnepek, évfordulók, események 
 Franciaországban 1790 óta, Charles-Maurice Talleyrand püspök   e napon ünneplik a , a Bastille 1789. évi elfoglalásának emlékére.
 Svédország – Viktória svéd királyi hercegnő Svédország trónörököse születésnapja (1977). (Teljes nevén Victoria Ingrid Alice Désirée)

Jegyzetek 

Július napjai